2. ΕΓΚΥΚΛΙΟΣ ΙΚΑ Αριθ. 41 της 25 Φεβρ. 1953 Επιδότησις ανεργίας υποαπασχολουμένων. Συμπληρούντες τας δια της υπ’αριθ. 33/53 εγκυκλίου μας παρασχεθείσας οδηγίας επί της επιδοτήσεως ανεργίας των υποαπασχολουμένων ησφαλισμένων, γνωρίζομεν υμίν τα ακόλουθα: Ως κριτήριον εφαρμογής των περί επιδοτήσεως ανεργίας διατάξεων της υπ’αριθ. 7656/5-2-53 προεγκρίσεως του Υπουργού Εργασίας, δέον να ληφθή η ημερομηνία εκδόσεως ταύτης ήτοι η 5.2.53. Επομένως ησφαλισμένοι υποαπασχολούμενοι, οίτινες, αναγγέλονται υμίν ως άνεργοι, από 5.2.53 και εφεξής, θα κριθώσιν κατά τας ειδικάς περί υποαπασχολουμένων διατάξεις της υπουργικής προεγκρίσεως. Αντιθέτως ησφαλισμένοι υποαπασχολούμενοι, αναγγελθέντες προ της 5.2.53 θα τύχουν επιδόματος ανεργίας, κατά τας περί τακτικής ανεργίας διατάξεις και εφ’ όσον βεβαίως πληρούν τας προς τούτο προϋποθέσεις. Εξ άλλου ησφαλισμένοι υποαπασχολούμενοι αναγγελθέντες ως άνεργοι και δικαιωθέντες επιδόματος ανεργίας προ της 5.2.53 θα εξακολουθήσουν επιδοτούμενοι κατά τας διατάξεις περί τακτικής ανεργίας, μέχρι συμπληρώσεως του ανωτάτου ορίου επιδοτήσεως. Ως ειδικαί προϋποθέσεις δια την λήψιν του επιδόματος ανεργίας συμφώνως προς τας διατάξεις της υπουργικής προεγκρίσεως απαιτούνται: α)η προ διετίας από της αναγγελίας του ησφαλισμένου υπαγωγή του εις την 15Β.Η.γ.2 Υποαπασχολούμενοι Μισθωτοί ασφάλισιν ανεργίας και β)η μόνιμος διαμονή του εν τη ασφαλιστική περιοχή εν η απησχολήθη ως υποαπασχολούμενος. Εις ην περίπτωσιν επομένως δεν πληρούνται αι προϋποθέσεις αύται ο ησφαλισμένος δεν δικαιούται επιδόματος ως υποαπασχολούμενος, δύναται όμως να τύχη επιδοτήσεως κατά τας περί τακτικής ανεργίας διατάξεις, εφ’ όσον πληροί τας προς τούτο προϋποθέσεις. Τέλος διευκρινίζομεν ότι η μόνιμος διαμονή του ησφαλισμένου δύνται να διαπιστούται και εξ άλλων επαρκών κατά την κρίσιν σας, στοιχείων ως π.χ. εκ της εν τω ασφαλιστικώ βιβλιαρίω ΙΚΑ ή του Οργανισμού κυρίας ασφαλίσεως απασχολήσεώς του, εφ’ όσον δεν προκύπτει εκ του αστυνομικού δελτίου ταυτότητος, του τελευταίου τούτου μη όντος αποκλειστικού αποδεικτικού μέσου περί της μονίμου διαμονής του. 